 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**16.11.2017**

Ca urmare a solicitării de emitere a acordului de mediu adresată de COMUNA ȘINTEREAG cu sediul în localitatea Șintereag, nr. 40, înregistrată la Agenţia pentru Protecţia Mediului Bistriţa-Năsăud cu nr. 11079/29.09.2017, ultima completare înregistrată sub nr. 12835/14.11.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.11.2017, că proiectul PNDL-Construirea rețelei publice de apă uzată menajeră și stație de epurare în comuna Șintereag, județul Bistrița-Năsăud, în localitățile Șintereag și Șieu-Sfîntu, comuna Șintereag, judeţul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) - proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. b): “proiecte de dezvoltare urbană” şi la punctul 11, lit. c) "stații de epurarea apelor uzate, altele decât cele în anexa 1";;*

*b) - investiția propusă are ca scop colectarea și epurarea apelor uzate menajere rezultate din gospodăriile locuitorilor din localitățile Șintereag și Șieu-Sfîntu;*

*- sistemul de canalizare și epurare ape uzate cuprinde:*

 *- rețeaua de canalizare;*

 *- stația de epurare.*

***A.*** *Rețeaua de canalizare:*

*- lungimea totală a rețelelor de canalizare 17301 m, din care: localitatea Șintereag 11816 m, Șieu-Sfîntu 5485 m;*

*- prin proiect s-a prevăzut racordarea la colector pentru un număr de 3500 de locuitori;*

*- sistemul canalizare va prevede:*

 *Stații de pompare ape uzate - 6 buc.*

 *Cămine de vizitare - 381 buc.*

 *Cămine de spălare - 8 buc.*

 *Conductă de refulare - 120 m*

 *Subtraversare DN - 5 buc.*

 *Subtraversare DJ - 1 buc.*

 *Subtraversare cursuri de apă - 2 buc.*

 *Subtraversare cale ferată - 1 buc.*

*- debitul caracteristic apă uzată menajeră pentru localitatea Șieu-Sfîntu va fi de Qorar max = 12,9 m3/h;*

*- debitul caracteristic apă uzată menajeră pentru localitatea Șintereag va fi de Qorar max = 24,75 m3/h;*

***B.*** *Stația de epurare:*

*- tip stație: modulară, mecano-biologică, având caracteristicile: Qorar max = 15,3 l/s, dimensionată pentru 3500 l.e.*

*- apele epurate vor fi deversate în râul Șieu la o distanță de aproximativ 560 m (canal)+866 m (vale)=1426 m față de emisar (râul Șieu);*

*- stația de epurare este dimensionată pentru a putea prelua apele uzate colectate de la locuitorii din localitățile Șieu Odorhei, Coasta, comuna Șieu Odorhei, Șintereag și Șieu-Sfîntu, comuna Șintereag;*

*- deşeurile menajere vor fi transportate şi depozitate prin relaţie contractuală cu operatorul de salubritate;*

*c) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*d) nu are efecte cumulative semnificative cu alte proiecte;*

*e) proiectul este situat parțial în aria naturală protejată ROSCI0400 Șieu-Budac;*

*f) probabilitatea impactului asupra factorilor de mediu este redusă;*

*g) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*h) anunţul solicitării a fost mediatizat prin afişare la sediul Primăriei comunei Șintereag, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) - proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat parțial în aria naturală protejată ROSCI0400 Șieu-Budac;*

*- proiectul se va implementa în afara ariei naturale protejate cu excepția unei porțiuni a conductei de refulare, în lungime totală de 120 m, pe tronsonul CV467-CV556; aceasta subtraversează râul Șieu, care pe porțiunea respectivă este arie naturală protejată; subtraversarea râului Șieu se face cu conductă de refulare din PEID cu D=110 mm în tub de protecție din oțel cu D=210 mm, la adâncime de pozare 1 m față de albia râului, prin foraj orizontal dirijat;*

*- stația de epurare va deversa apele la o distanță de aproximativ 560 m (canal)+866 m (vale)=1426 m față de emisar (râul Șieu) declarat arie naturală protejată;*

*- proiectul nu va duce la modificări fizice în aria naturală protejată: pozarea conductei de refulare se face prin foraj orizontal dirijat;*

*- se vor produce deșeuri tehnologice rezultate din forarea canalului de subtraversare;*

*- a fost obținut Avizul nr. 280/7.11.2017 emis de ANANP cu următoarele condiții:*

 *- respectarea traseelor și a căilor de acces pentru utilaje precum și a tehnologiei de execuție;*

 *- refacerea zonei verzi prin acoperirea cu stratul vegetal decopertat la săpături;*

 *- depozitarea deșeurilor de orice natură, în perimetrul ariei naturale protejate și limitrof acestuia va fi interzisă;*

 *- folosirea de tehnologii adecvate pentru executarea lucrărilor, cu luarea în calcul a măsurilor de protecție a mediului, încă din faza de proiect;*

 *- păstrarea unei distanțe legale (minime) față de sursele de apă în vederea evitării poluării apei;*

 *- în timpul realizării lucrărilor de construcție se vor asigura toate măsurile specifice de diminuare a impactului asupra mediului;*

 *- se interzice depozitarea oricărui tip de material sau utilaj în zona râului pentru a evita orice tip de poluare accidentală a apelor;*

 *- respectarea cu strictețe a limitelor și suprafețelor destinate organizării de șantier;*

 *- titularul proiectului va instrui personalul ce va executa lucrările, asupra faptului că amplasamentul proiectului este situat în aria naturală protejată ROSCI0400 Șieu-Budac, asupra importanței desemnării acesteia, astfel încât să se asigure obiectivele de conservare ale ariei.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*3. Materialele necesare pe parcursul execuţiei lucrărilor vor fi depozitate numai în incintă, în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor (direct pe sol, etc.).*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor şi se impune refacerea la starea iniţială a terenului afectat de lucrări şi realizarea unei perdele vegetale perimetrală de protecţie.*

*5. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor colectate/rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante);*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*8. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare și va solicita și obține autorizația de mediu.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

 **Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Mariana Gal